ເວ​ນີຊູ​ເອລາ ໄວ້ອາໄລ ໃຫ້ມື້ລາງ ທ່ານ Chavez ທ່າມກາງ ການປະທ້ວງ (ວີດີໂອ)
​ໃນຂະນະທີ່ ​ເວ​ນີຊູ​ເອລາ ທຳການໄວ້ອາໄລ ໃຫ້ມື້ລາງ ທ່ານ Chavez ນັ້ນ ກໍບໍ່ໄດ້ມີການລົດລະ ໃນການ​ປະ​ທ້ວງ ​ຕໍ່ຕ້ານ​ລັດຖະບານ ຊຶ່ງ​ເວລານີ້ ພວມ​​ກ້າວສູ່​ເດືອນ​ທີ 2 ​ແລ້ວ.
ມີທັງການເດີນສວນສະໜາມແລະການປະທ້ວງໃນກຸງ Ca- racas ໃນວັນພຸດວານນີ້ ເພື່ອເປັນຂີດໝາຍ ໃນການເຖິງ ແກ່ອະສັນຍະກຳ ຂອງມື້ລາງ ປະທານາທິບໍດີເວນີຊູເອລາ ທ່ານ Hugo Chavez ພວກໄວ້ທຸກໄດ້ພາກັນຍ່າງຜ່ານຫີບທີ່ບັນຈຸຮ່າງທີ່ໄຮ້ວິນຍານ ຂອງທ່ານ Chavez ໃນຂະນະທີ່ຜູ້ຮັບຕຳແໜ່ງແທນທ່ານ ກໍ ຄືທ່ານ Nicolas Maduro ເປັນປະທານ ໃນພິທີ ເດີນສວນ ສະໜາມຮ່ວມ ທັງພວກທະຫານແລະພົນລະເຮືອນ ແຕ່ໃນຂະນະດຽວກັນ ກໍບໍ່ໄດ້ມີການລົດລະຫຼືຢຸດເຊົາໃນການ ປະທ້ວງຕໍ່ຕ້ານລັດຖະບານແຕ່ຢ່າງໃດ ຊຶ່ງໃນເວລານີ້ພວມ ກ້າວສູ່ເດືອນທີ 2 ແລ້ວ ມີພວກເດີນຂະບວນປະທ້ວງ ຈຳນວນຫຼາຍຮ້ອຍຄົນ ໄດ້ອັດ ຖະໜົນຫົນທາງ ໃນນະຄອນຫຼວງ ດ້ວຍຖັງຂີ້ເຫຍື່ອ ພ້ອມທັງ ເປົ່າໝາກຫວີດແລະບີບແກລົດ ທ່ານ Maduro ໄດ້ຖິ້ມໂທດໃສ່ພວກ ທີ່ທ່ານເອີ້ນວ່າ ໃນການປະທ້ວງ ທ່ານໄດ້ຮຽກຮ້ອງ ໃຫ້ຊາວເວນີຊູເອລາ ປຸ້ມລຸມສາມັກຄີກັນ  ເພື່ອໄວ້ອາໄລ ໃຫ້ແກ່ມື້ລາງປະທານາ ທິບໍດີ Chavez ທ່ານ Chavez ໄດ້ເຖິງແກ່ອະສັນຍະກຳໃນປີກາຍນີ້ ດ້ວຍໂຣກມະເຮັງ ຫຼັງຈາກທີ່ໄດ້ປົກຄອງປະເທດມານານ ເຖິງ 14 ປີ